Πριμέρα Ντιβισιόν

Η **Πριμέρα Ντιβισιόν** (ισπανικά: *Primera División*, , *Πριμέρα Ντιβισιόν*, η οποία ονομάζεται επίσης **Λα Λίγα**, *La Liga*, , *Λα Λίγα*) είναι η κορυφαία κατηγορία του πρωταθλήματος ποδοσφαίρου της Ισπανίας. Διεξάγεται από την περίοδο 1928–29 και η ομάδα με τα ρεκόρ των περισσότερων κατακτήσεων και συνεχόμενων πρωταθλημάτων είναι η Ρεάλ Μαδρίτης, με την Μπαρτσελόνα να ακολουθεί. Οι δύο αυτές ομάδες έχουν κυριαρχήσει στην ιστορία του ισπανικού πρωταθλήματος (64 τίτλοι στις 94 διοργανώσεις), ενώ άλλες 7 ομάδες έχουν κατακτήσει τον τίτλο.

Στην ιστορία της Λα Λίγα, 62 διαφορετικές ομάδες έχουν λάβει μέρος. Το πρώτο πρωτάθλημα κατέκτησε η Λεβάντε  το 1929 με την Αθλέτικ Μπιλμπάο να κατακτά κάποια πρωταθλήματα τα πρώτα χρόνια. Τη δεκαετία του '40, οι Βαλένθια, Μπαρτσελόνα και Ατλέτικο Μαδρίτης κυριάρχησαν κατακτώντας το πρωτάθλημα. Τη δεκαετία του '50, Ρεάλ Μαδρίτης και Μπαρτσελόνα κατέκτησαν από 4 πρωταθλήματα δημιουργώντας ένα πανίσχυρο δίπολο. Τις δεκαετίες '60–'70, η Ρεάλ Μαδρίτης κατέκτησε 14 πρωταθλήματα ενώ η συμπολίτισσά της Ατλέτικο τέσσερα. Την περίοδο '80–'90, η Ρεάλ συνέχισε την κυριαρχία της ενώ επιτυχίες γνώρισαν και βασκικές ομάδες, Αθλέτικ Μπιλμπάο και Ρεάλ Σοσιεδάδ μοιράστηκαν από 2 πρωταθλήματα. Από τη δεκαετία του '90 μέχρι σήμερα η Μπαρτσελόνα έχει πανηγυρίσει 16 φορές το πρωτάθλημα. Παρόλο που η Ρεάλ στο ίδιο διάστημα κέρδισε 10 πρωταθλήματα, το δίπολο Ρεάλ – Μπαρτσελόνα έσπασε αρκετές φορές με πρωταθλήτριες την Ατλέτικο (1995–96, 2013–14, 2020–21), Βαλένθια (2001–02, 2003–04) και Ντεπορτίβο Λα Κορούνια (1999–00).

Την ευθύνη για τη διεξαγωγή του πρωταθλήματος έχει η Εθνική Ένωση Επαγγελματικού Ποδοσφαίρου (LFP). Φέρει επίσης την ονομασία ***LALIGA [[EA Sports|EA SPORTS]]*** για εμπορικούς λόγους.

## Δομή
Η δομή του πρωταθλήματος ακολουθεί τη συνήθη μορφή εντός και εκτός έδρας αγώνων. Κατά τη διάρκεια της περιόδου, η οποία διαρκεί από το Σεπτέμβριο έως τον Ιούνιο, κάθε ομάδα αγωνίζεται με κάθε άλλη ομάδα δύο φορές, μία φορά εντός και μία εκτός έδρας, για συνολικά 38 παιχνίδια. Οι ομάδες λαμβάνουν τρεις βαθμούς για τη νίκη, ένα για την ισοπαλία, και κανένα βαθμό για την ήττα. Η ομάδα με την υψηλότερη κατάταξη, με βάση τη συνολική βαθμολογία, στέφεται πρωταθλήτρια.

## Άνοδος και υποβιβασμός
Υπάρχει ένα σύστημα ανόδου και υποβιβασμού μεταξύ της Πριμέρα Ντιβισιόν (La liga) και της Σεγούντα Ντιβισιόν (Segunda División). Οι τρεις τελευταίες ομάδες στην La Liga υποβιβάζονται στην Segunda División, και οι δύο κορυφαίες ομάδες από τη Segunda División προβιβάζονται στη La Liga, με μια επιπλέον ομάδα που κερδίζει την άνοδο μετά από μια σειρά αγώνων κατάταξης (play off) που αφορούν την τρίτη, τέταρτη, πέμπτη και έκτη κατά σειρά ομάδα, με βάση τη βαθμολογία. Παρακάτω ακολουθεί μια πλήρης καταγραφή του πόσες ομάδες έλαβαν μέρος σε κάθε εποχή, σε όλη την ιστορία του πρωταθλήματος.





## Πρωταθλητές

## Σύνολο τίτλων
### Ανά σύλλογο

### Ανά πόλη

## Γενική βαθμολογία 1929 έως 2017-18
Η γενική βαθμολογία της Πριμέρα Ντιβιζιόν είναι η αθροιστική βαθμολογία όλων των αποτελεσμάτων, των βαθμών και των γκολ κάθε ομάδας που συμμετείχε στο πρωτάθλημα από την ίδρυση του 1929. Ο πίνακας είναι ενημερωμένος μέχρι και την περίοδο 2017-18. Οι ομάδες με **έντονα γράμματα** είναι οι ομάδες του πρωταθλήματος 2018-19.

Πρωτάθλημα ή κατάσταση την περίοδο 2017-18:

## Παραπομπές


## Εξωτερικοί σύνδεσμοι

* Επίσημη ιστοσελίδα της Λα Λίγκα
* Facebook
* Πρωταθλητές Ισπανίας
* Πρώτοι σκόρερ ανά σεζόν

*
Κατηγορία:Ανώτατα εθνικά ποδοσφαιρικά πρωταθλήματα
Κατηγορία:Πρωταθλήματα ποδοσφαίρου στην Ισπανία